CELEX: 32011R0113
Language: lv
Date: 2011-02-07 00:00:00
Title: Komisijas Regula (ES) Nr. 113/2011 ( 2011. gada 7. februāris ) par atsevišķu preču klasifikāciju kombinētajā nomenklatūrā

9.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 34/37
            
         KOMISIJAS REGULA (ES) Nr. 113/2011
   (2011. gada 7. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 7. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Produkts (t.s. “zīdaiņu videopieskatīšanas sistēma”) ir mazumtirdzniecībai sagatavots komplekts, kas sastāv no:
                  
                              —
                           
                           
                              bezvadu televīzijas kameras ar iebūvētu mikrofonu, videosignāla raidītāju un antenu; kamerai ir izejas audio/video signāla saskarne;
                           
                        
                              —
                           
                           
                              krāsu bezvadu monitors ar šķidro kristālu displeju (LCD), kura ekrāna izmērs pa diagonāli ir apmēram 14 cm (5,6 collas) un attēla platuma un augstuma attiecība 4:3, ar iebūvētu skaļruni, videosignāla uztvērēju un antenu; monitoram ir ieejas audio/video signāla saskarne;
                           
                        
                              —
                           
                           
                              divi adapteri; un
                           
                        
                              —
                           
                           
                              audio/video kabelis.
                           
                        Signālus no kameras uz monitoru pie 2,4 GHz frekvences pārraida līdz 150 m attālumā.
                  Komplektu izmanto zīdaiņu pieskatīšanai no attāluma.
               
               
                  8528 72 40
               
               
                  Klasifikācija noteikta, ievērojot kombinētās nomenklatūras 1., 3.b), 3.c) un 6. vispārīgo interpretācijas noteikumu un KN kodu 8528, 8528 72 un 8528 72 40 aprakstu.
                  Produkts ir komplekts vispārīgā interpretācijas noteikuma 3.b) nozīmē, kas sastāv no pozīcijas 8525 kameras un no pozīcijas 8528 televīzijas uztvērējaparatūras, un kam nevar noteikt komponentu, kas attiecīgajam komplektam piešķir tā būtiskāko īpašību.
                  Piemērojot vispārīgo interpretācijas noteikumu 3.c), šis produkts tāpēc jāklasificē kā televīzijas uztvērējaparatūra ar KN kodu 8528 72 40.